CELEX: 62015CA0638
Language: el
Date: 2017-04-06 00:00:00
Title: Υπόθεση C-638/15: Απόφαση του Δικαστηρίου (έκτο τμήμα) της 6ης Απριλίου 2017 [αίτηση του Nejvyšší správní sou (Τσεχική Δημοκρατία) για την έκδοση προδικαστικής αποφάσεως] — Eko-Tabak s.r.o. κατά Generální ředitelství cel (Προδικαστική παραπομπή — Οδηγία 2011/64/ΕΕ — Άρθρο 2, παράγραφος 1, στοιχείο γʹ — Άρθρο 5, παράγραφος 1, στοιχείο αʹ — Έννοιες «καπνός καπνίσματος», «κομμένος ή κατ’ άλλον τρόπο τεμαχισμένος καπνός» και «μεταγενέστερη [βιομηχανική] μεταποίηση»)

29.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 168/13
            
         Απόφαση του Δικαστηρίου (έκτο τμήμα) της 6ης Απριλίου 2017 [αίτηση του Nejvyšší správní sou (Τσεχική Δημοκρατία) για την έκδοση προδικαστικής αποφάσεως] — Eko-Tabak s.r.o. κατά Generální ředitelství cel
   (Υπόθεση C-638/15) (1)
   
   ((Προδικαστική παραπομπή - Οδηγία 2011/64/ΕΕ - Άρθρο 2, παράγραφος 1, στοιχείο γʹ - Άρθρο 5, παράγραφος 1, στοιχείο αʹ - Έννοιες «καπνός καπνίσματος», «κομμένος ή κατ’ άλλον τρόπο τεμαχισμένος καπνός» και «μεταγενέστερη [βιομηχανική] μεταποίηση»))
   (2017/C 168/15)
   Γλώσσα διαδικασίας: η τσεχική
   
      Αιτούν δικαστήριο
   
   Nejvyšší správní sou
   
      Διάδικοι στην υπόθεση της κύριας δίκης
   
   Eko-Tabak s.r.o.
   
      κατά
   
   Generální ředitelství cel
   
      Διατακτικό
   
   Το άρθρο 2, παράγραφος 1, στοιχείο γʹ, και το άρθρο 5, παράγραφος 1, της οδηγίας 2011/64/ΕΕ του Συμβουλίου, της 21ης Ιουνίου 2011, για τη διάρθρωση και τους συντελεστές του ειδικού φόρου κατανάλωσης που εφαρμόζονται στα βιομηχανοποιημένα καπνά, έχουν την έννοια ότι ο όρος «καπνός καπνίσματος», όπως χρησιμοποιείται στις διατάξεις αυτές, καλύπτει αποξηραμένα, επίπεδα, ακανόνιστα ως προς το σχήμα, μερικώς απομισχωμένα φύλλα καπνού, τα οποία έχουν υποστεί πρωτογενή αποξήρανση και, εν συνεχεία, ελεγχόμενη ύγρανση, περιέχουν γλυκερίνη και μπορούν να καπνιστούν κατόπιν στοιχειώδους μεταποίησης, όπως θρυμματισμού ή κοπής με το χέρι.
   
      (1)  ΕΕ C 98 της 14.3.2016.